Sæson 4

Maibritt Saerens

Sæson 4 dækker 1972-1973 og der er 2 dele. De blev sendt d. 25. Dec., 2006 og d. 1. Jan., 2007 på DR1.

# Sæsonens handling - kort fortalt

Ida bliver færdig som Cand. Mag. i Dansk og finder lykken til sidst. Palle tager en chance og finder lykken til sidst. Søs støtter sin datters drøm helhjertet og har fundet lykken. Kaj-Holger opdager hvorfor, Bo ikke vil have noget med sin farfar at gøre og har et opgør med Henrik, han får en hjerneblødning. Karin er syg og hendes begravelse bliver både en afslutning og en begyndelse. EF-afstemningen giver problemer for Karen og Børge.

# Dele i sæsonen

## Del 21

*Sendt første gang d. 25. Dec., 2006.*

1972

Tre år er gået. Idas drenge er blevet voksne og har valgt forskellige veje i livet. Henrik har til Kaj-Holgers store glæde påtaget sig at redde Bella i konkurrencen fra udlandet - og hans vilje kender ingen grænser. Bo har slået sig ned i Sverige, hvor han arbejder for en velgørende organisation. Han undgår fortsat Kaj-Holger, og selv da Karin bliver alvorligt syg, kan Ida ikke overtale ham til at genoptage kontakten med familien.
Ida er nået til sit afsluttende speciale på universitetet, men hendes engagement truer forholdet til Søren, der føler sig overset. Søs har efter skilsmissen fra Palle fundet en ny mand, men føler sig gang på gang forbigået på jobbet. Palle trives i banken og har indledt et nyt forhold. Datteren Margrethe forsøger stadig at finde vej til scenen, trods sin mors ønske. Debatten I Danmark er præget af den forestående EF-afstemning, og hjemme hos Karen og Børge får uenigheden Karen til at flytte ud i kolonihaven. Da Ja' et er en kendsgerning, og tilhængerne jubler, kommer det til et endeligt brud mellem Ida og Søren.

## Del 22

*Sendt første gang d. 1. Jan., 2006.*

1972-1973

Bedst som Danmark har sagt ja til EF, overrasker statsministeren nationen ved at gå af. På Bella har Henrik i første omgang held med sine planer, og fabrikkens fremtid synes sikret. Da Søs opdager, at Margrethe skal medvirke i en film med pornografiske scener, tager hun affære og får i stedet Margrethe til at læse hos skuespilleren Gabriel Holm.
Bo har forelsket sig i svenske Lisa, og sammen besøger de i al hemmelighed Karin. Hun beder Bo om at forsone sig med sin farfar - et ønske Bo ikke kan imødekomme. Kort efter dør Karin, og endnu en ulykke rammer Kaj-Holger: Bella brænder ned til grunden. Også de fyldte lagre, der trods Henriks forsikringer alligevel ikke er blevet afsat til det tyske marked. Da Kaj-Holger antyder, at branden er Henriks værk, kommer det til et opgør mellem dem, og Kaj-Holger rammes umiddelbart efter af en hjerneblødning.
Tilskyndet af Lisa vender Bo, der nu selv skal være far, hjem for at forsones med sin farfar. Ida har fået sin eksamen og dermed nået det mål, hun satte som ung, da hun forlod Ringkøbing. Nu, 24 år senere, midt i Søndervigs klitter begynder et nyt kapitel i Idas liv

# Personer

## Hovedpersoner

* Ida Nørregaard
* Palle From
* Søs Nielsen

## Vigtige bipersoner

* Kaj-Holger Nielsen
* Karin Nielsen
* Karen Jensen
* Børge From

## Bipersoner

* Bo Nørregaard
* Henrik Nørregaard
* Lisa
* Søren Aagaard
* Emma Krogsgaard
* Morten Krogsgaard
* Erik Nielsen

# Bag kameraet

*Desværre nævnes kun få af de talentfulde folk bag kameraet.*